ཾ་ཏྲཾ་
བནྡྷ་སྭཱཧཱ། ཨོཾ་སྭ་བྷཱ་ཝ་ཤུདྡྷསརྦ་དྷརྨཱསྭ་བྷཱ་ཝ་ཤུདྡྷ྅ཧཾ། སྟོང་པའི་ངང་ལས་བྷཾ་
ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོཾ་འོད་དུ་ཞུ་བ་ལས་
བྱུང་བའི་ལྷ་རྫས་ལས་གྲུབ་པའི་མཆོད་ཡོན། ཞབས་བསིལ། མེ་ཏོག །བདུག་སྤོས།
མར་མེ། དྲི། ཞལ་ཟས། རོལ་མོ་ལ་སོགས་པ་རྣམས་དྭངས་ཤིང་ཐོགས་པ་མེད་པ་
cia
ནམ་མཁའ་དང་མཉམ་པ་ཟག་པ་མེད་པའི་བདེ་བ་ཁྱད་པར་ཅན་བསྐྱེད་པར་གྱུར།
ཨོཾ་ཨཿཧཱུྃ་ཨཱཿཧཱུཾ། དེ་བཞིན་དུ་པཱ་ཏྱཾ། པུཥྤ། དྷུ་པེ། ཨ་ལོ་ཀེ། གནྡྷ། ནཻ་ཝི་དྱ། ཤཔྟ།
14

གདུགས་དཀར་གྱི་སྒྲུབ་ཐབས་མཆོག་ཏུ་གྲུབ་པའི་སྙིང་པོ་སོགས་ཡི་དམ་སྒྲུབ་སྐོར་དངོས་གྲུབ་ཀུན་འབྱུང༌།
རཱུ་པ། ཤཔྟ། གརྦྷེ། ར་ས། སྤརྴ་ཨཱཿཧཱུཾ་གིས་ཆུ་གཉིས་ཉེར་སྤྱོད་རོལ་མོ་འདོད་ཡོན་
དང་བཅས་པ་བྱིན་གྱིས་བརླབས། རྒྱས་པར་བྱེད་ན་མཆོད་ཕྲེང་སྔགས་དང་ཕྱག་
རྒྱ་དང་བཅས་པས་འབུལ་ཞིང་། བསྡུ་ན། ཨོཾ་སརྦ་ཏ་ཐཱ་ག་ཏ་ཨུཥྞི་ཥ་བི་ཛ་ས་པ་
,,。,
རི་ཝཱ་ར་ཨཀྶཾ་པྲ་ཏཱིཙྪ་ཧཱུྃ་སྭཱཧཱ། དེ་བཞིན་དུ་པཱཏྱཾ། པུཥྤ། དྷུ་པེ། ཨ་ལོ་ཀེ། གནྡྷ། ནཻ་
ཝི་དྱ། ཤཔྟ། རཱུ་པ། ཤཔྟ། གཏྗེ། ར་ས། སྤརྴ་པྲ་ཏཱིཙྪ་སྭཱཧཱ། ཞེས་ཕྱག་རྒྱ་དང་
བཅས་པས་མཆོད། དེ་ནས་མཎྜལ་རྒྱས་བསྡུས་ཅི་རིགས་འབུལ། དེ་ནས་ལྟུང་
བཤགས་དང་བླ་མ་རྡོར་འཛིན་མ།
།
གཙོ་རྒྱལ་(༡༤ན)མ་སོགས་བཏོན་ནས་བཤགས་
པ་གང་འགྲུབ་བྱ། དེ་ནས་འདོད་ཆགས་ཞེ་སྡང་ཞེས་པ་ནས་ཕྱིར་བསྔོའོ་ཞེས་པའི་
བར་བརྗོད། དེ་ནས་སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་
པར་གྱུར་ཅིག །སེམས་ཅན་ཐམས་ཅད་སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་
བར་གྱུར་ཅིག །སེམས་ཅན་ཐམས་ཅད་སྡུག་བསྔལ་མེད་པའི་བདེ་བ་དང་མི་འབྲལ་
བར་གྱུར་ཅིག །སེམས་ཅན་ཐམས་ཅད་ཉེ་རིང་ཆགས་སྡང་དང་བྲལ་བའི་བཏང་
སྙོམས་ཚད་མེད་པ་ལ་སེམས་གནས་པར་གྱུར་ཅིག །ཅེས་ཚད་མེད་བཞི་དང་བྱང་
ཆུབ་ཀྱི་སེམས་རྒྱུད་དང་འདྲེས་ངེས་བསྒོམས་ནས། ཚོགས་ཞིང་རྣམས་རང་ལ་ཐིམ་
པས་བྱིན་གྱིས་བརླབས་པར་བསམ་མོ། །དེ་ནས་ལྷའི་རྣལ་འབྱོར་དངོས་གཞི་སྒོམ་
ཚུལ་ནི། ཨོཾ་སྭ་བྷཱ་ཝ་ཤུདྡྷ སརྦ་དྷརྨཱསྭ་བྷཱ་ཝ་ཤུནྡྷོ྅ཧཾ། དེ་ལྟར་བདག་གི་དེ་ཁོ་ན་
ཉིད་དོན་དམ་པར་སྤྲོས་པ་ཐམས་ཅད་དང་བྲལ་བ་ཇི་ལྟར་ཡིན་པ་དེ་བཞིན་དུ་ལྷའི་
དེ་ཁོ་ན་ཉིད་ཀྱང་དེ་ལྟར་ཡིན་པས། དེ་གཉིས་ཆུ་དང་འོ་མ་འདྲེས་པ་བཞིན་དུ་
རྣམ་པར་མི་རྟོག་པའི་སྣང་བའི་སྒོ་དེ་ཉིད་དུ་བདག་དང་ལྷའི་དེ་ཁོ་ན་ཉིད་དབྱེར་
མི་ཕྱེད་པར་གྱུར། སྟོང་པའི་ལས་ཨོཾ་བྷྱ་སྭཱཧཱ། ཞེས་པའི་སྔགས་ཀྱི་གདངས་ཀྱི་རྣམ་
པར་ནམ་མཁའ་ལ་གྲག་པར་གྱུར། བདག་དང་ལྷའི་དེ་ཁོ་ན་ཉིད་(༡༤བ)དབྱེར་མི་
ཕྱེད་པའི་རྣམ་པ་ཅན་གྱི་རང་གི་སེམས་ཟླ་བའི་དཀྱིལ་འཁོར་དུ་གྱུར་པའི་སྟེང་དུ་
སྔགས་ཀྱི་གདངས་ཀྱི་རྣམ་པར་ནམ་མཁའ་ལ་གྲག་པ་དེ་ཉིད་ཤིན་ཏུ་དག་པའི་
.
15

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
དངུལ་ཆུ་གསེར་གྱི་བྱེ་མ་ལ་ཞེན་པ་ལྟར་ཡིག་འབྲུ་བྲིས་པའི་རྣམ་པ་ཅན་དུ་འཁོད་
པ་ཡོངས་སུ་གྱུར་པ་ལས་སྣ་ཚོགས་རྡོ་རྗེའི་ལྟེ་བར་ཨོཾ་བྷྱ་སྭཱཧཱ། ཞེས་པས་མཚན་པར་
གྱུར། ཟླ་བ་ཕྱག་མཚན་སྔགས་དང་བཅས་པ་ལས་འོད་ཟེར་སྣ་ཚོགས་བྱུང་བའི་རྩེ་
མོ་ལས་རྗེ་བཙུན་རྣམ་པར་རྒྱལ་མའི་ལྷའི་གཟུགས་དཔག་ཏུ་མེད་པ་བྱུང་ནས་ནམ་
མཁའི་དབྱིངས་ཐམས་ཅད་ཁྱབ་པར་བྱས། རྒྱལ་བ་ཐམས་ཅད་ལ་མཆོད་པའི་སྤྲིན་
ཆེན་པོ་སྤྲུལ་པས་ལེགས་པར་མཆོད། གཞན་ཡང་སྤྲིན་ཆེན་པོ་སྤྲུལ་པ་ལས་བདུད་
རྩིའི་ཆར་རྒྱུན་བབས་པས་དམྱལ་བ་ལ་སོགས་པའི་འགྲོ་བ་ཐམས་ཅད་ཀྱི་སྡུག་བསྔལ་
གྱི་མེ་རྣམས་ཞི་ཞིང་དེ་རྣམས་བདེ་བས་ཚིམ་པར་བྱས་ནས་ལྷའི་སྐུ་དང་བཅས་པའི་
འོད་ཟེར་སླར་ལོག་ནས་རང་གི་སེམས་ཟླ་བའི་དཀྱིལ་འཁོར་ཕྱག་མཚན་སྔགས་དང་
བཅས་པ་ལ་ཞུགས་པ་ལས། རང་ཉིད་བཅོམ་ལྡན་འདས་གཙུག་ཏོར་རྣམ་པར་རྒྱལ་
མ་སྐུ་མདོག་དཀར་མོ་ཞལ་གསུམ་ཕྱག་བརྒྱད་མ་རྩ་བའི་ཞལ་དཀར། གཡས་སེར།
གཡོན་སྔོ་བ། ཞལ་རེ་རེ་ཡང་སྤྱན་གསུམ་གསུམ་དང་ལྡན་པ། གཡོན་ཞལ་ཡིད་
ཙམ་ཁྲོ་བ། མཆེ་བ་ཅུང་ཟད་(༡༥ན)གཙིགས་པ། ཕྱག་གཡས་ཀྱི་དང་པོ་ན་སྣ་ཚོགས་
རྡོ་རྗེ། གཉིས་པར་པདྨའི་ལྟེ་བ་ན་སངས་རྒྱས་འོད་དཔག་མེད། གསུམ་པས་མདའ་
འཛིན་ཅིང་། བཞི་པས་མཆོག་སྦྱིན་གྱི་ཕྱག་རྒྱ་མཛད་པ། གཡོན་གྱི་དང་པོས་རྡོ་རྗེ་
ཞགས་པ་དང་བཅས་པའི་སྡིགས་མཛུབ་ཐུགས་ཀར་མཛད་པ། གཉིས་པས་མི་
འཇིགས་པའི་ཕྱག་རྒྱ། གསུམ་པ་ན་གཞུ། བཞི་པས་མཉམ་གཞག་གི་ཕྱག་རྒྱའི་སྟེང་
ན་བདུད་རྩིས་གང་བའི་བུམ་པ་བསྣམས་པ། ཞབས་རྡོ་རྗེའི་སྐྱིལ་མོ་ཀྲུང་གིས་
བཞུགས་པ། དར་གྱི་སྟོད་གཡོགས་དང་སྨད་གཡོགས་ཅན། རིན་པོ་ཆེའི་རྒྱན་སྣ་
ཚོགས་ཀྱིས་བརྒྱན་པ། དེའི་སྤྱི་བོར་ཨོཾ་ལས་འཁོར་ལོ་དཀར་པོའི་ལྟེ་བར་ཨོཾ་གྱིས་
མཚན་པ། མགྲིན་པར་ཨཱཿ ལས་པདྨ་དམར་པོའི་ལྟེ་བར་ཨཱཿས་མཚན་པ། ཐུགས་
ཀར་ཧཱུཾ་ལས་རྡོ་རྗེ་སྔོན་པོའི་ལྟེ་བར་ཧཱུཾ་གིས་མཚན་པ། ཨོཾ་སརྦ་ཏ་ཐཱ་ག་ཏ་ཨུདྡྷ་བ་
ཡེ་སྭཱཧཱ། ཞེས་དེ་བཞིན་གཤེགས་པའི་རིགས་ཀྱི་དམ་རྒྱ་གནས་ལྔར་རེག་ལ་བྱིན་
16

གདུགས་དཀར་གྱི་སྒྲུབ་ཐབས་མཆོག་ཏུ་གྲུབ་པའི་སྙིང་པོ་སོགས་ཡི་དམ་སྒྲུབ་སྐོར་དངོས་གྲུབ་ཀུན་འབྱུང༌།
7
】。(| B
S0(/
གྱིས་བརླབ། རང་ཉིད་རྗེ་བཙུན་རྣམ་རྒྱལ་མར་གསལ་བའི་ཐུགས་ཀའི་ས་བོན་ལས་
འོད་ཟེར་འཕྲོས་པས་རང་བཞིན་གྱི་གནས་ནས་བླ་མ་དང་གཉིས་སུ་མེད་པའི་བཅོམ་
ལྡན་འདས་གཙུག་ཏོར་རྣམ་པར་རྒྱལ་མ་སངས་རྒྱས་དང་(༡༥བ)བྱང་ཆུབ་སེམས་
དཔའི་ཚོགས་དང་བཅས་པ་སྤྱན་དྲངས། ཛི་ན་ཛིཀ་ཨེ་ཧྱ་ཧི། ཨོཾ་སརྦ་ཏ་ཐཱ་ག་ཏ་
ཨུཥྞི་ཥ་བི་ཛ་ཡ་ས་པ་རི་ཝཱ་ར་ཨཧཱུྃ་པྲ་ཏཱིཙྪ་ཧཱུཾ་སྭཱཧཱ། ཞེས་མཆོད་ཡོན་ཕུལ། ཛཿཧཱུཾ་
བཾ་ཧོཿ རང་ལ་ཐིམ་པས་གཉིས་སུ་མེད་པར་གྱུར། སླར་ཡང་ཐུགས་ཀའི་ས་བོན་
ལས་འོད་ཟེར་འཕྲོས། དབང་གི་ལྷ་རྣམས་སྤྱན་དྲངས། དེ་བཞིན་གཤེགས་པ་ཐམས་
ཅད་ཀྱིས་མངོན་པར་དབང་བསྐུར་དུ་གསོལ། ཞེས་གསོལ་བ་བཏབ་པས། དེ་རྣམས་
ཀྱིས་ཡེ་ཤེས་ཀྱི་བདུད་རྩིས་གང་བའི་བུམ་པ་ཐོགས་ནས། ཇི་ལྟར་བལྟམས་པ་ཙམ་
གྱིས་ནི། །དེ་བཞིན་གཤེགས་ཀུན་ཁྲུས་གསོལ་ལྟར། །ལྷ་ཡི་ཆུ་ནི་དག་པ་ཡིས། །དེ་
བཞིན་བདག་གིས་ཁྲུས་བགྱིའོ། །ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ།
ཞེས་གསུང་ཞིང་བུམ་པའི་ཆུས་སྤྱི་བོ་ནས་དབང་བསྐུར། ལུས་ཐམས་ཅད་གང་།
བདེ་བ་ཆེན་པོ་མྱོང་། དྲི་མ་ཐམས་ཅད་དག །ཆུའི་ལྷག་མ་སྤྱི་གཙུག་ཏུ་གནས་པ་
ཡོངས་སུ་གྱུར་པ་ལས་རྣམ་པར་སྣང་མཛད་ཀྱིས་དབུ་བརྒྱན་ཅིང་དབང་གི་ལྷ་རྣམས་
ཀྱང་རང་ཉིད་ལ་ཐིམ་པར་གྱུར། དེ་ནས་མཆོད་པ་གོང་ལྟར་བྱིན་གྱིས་བརླབས།
2,, )। h 」, ),,
:༡༠བ)n,,
རང་གི་སྙིང་ག་ནས་སྤྲོས་པའི་མཆོད་པའི་ལྷ་མོ་རྣམས་ཀྱིས་མཆོད་པར་བསམས་ལ།
ཨོཾ་སརྦ་ཏ་ཐཱ་ག་ཏ་ཨུཥྞི་ཥ་བི་ཛ་ཡ་ས་པ་(༡༦ན)རི་ཝ་ར་ཨཉྙཾ་པྲ་ཏིཙྪ་སྭཱཧཱ། དེ་བཞིན་
དུ་སྦྱར་ཏེ། པཱཏྱཾ། པུཥྤ། དྷུ་པེ། ཨ་ལོ་ཀེ །གརྦྷེ། ནཻ་ཝི་དྱ། ཤཔྟ། རཱུ་པ། ཤཔྟ།
གནྡྷ། ར་ས། སྤརྴ་པྲ་ཏིཙྪ་ཧཱུཾ་སྭཱཧཱ། ཞེས་སྔགས་དང་ཕྱག་རྒྱ་དང་བཅས་པས་མཆོད།
དེ་ནས་རྒྱལ་བ་ཙོང་ཁ་པ་ཆེན་པོས་མཛད་པའི་རྣམ་རྒྱལ་མའི་བསྟོད་པ་འཆི་མེད་
གྲུབ་པ་བཏོན་ན་བྱིན་རླབས་ཀྱི་ཚན་ཀ་ཤིན་ཏུ་ཆེ་ཞིང་། མདོར་བསྡུས་བྱ་ཚུལ་ནི།
མཚན་དཔེས་རབ་མཛེས་མཐོང་བ་དོན་ལྡན་སྐུ། །དྲུག་ཅུའི་དབྱངས་ལྡན་ཐོས་
རྣམས་གྲོལ་མཛད་གསུང༌། །སྤངས་རྟོགས་མཐར་ཕྱིན་འགྲོ་ཀུན་རྗེས་འཛིན་
17

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ཞ
61
ཐུགས། །རྗེ་བཙུན་རྣམ་རྒྱལ་མ་ལ་གསོལ་བ་འདེབས། །གང་སྐུའི་སྣང་བ་ཡིད་ལ་
ཤར་ཙམ་གྱིས། །མ་རིག་རྨོངས་པའི་མུན་པ་སེལ་མཛད་ཅིང༌། །ཚེ་དང་བསོད་
ནམས་བློ་གྲོས་མཆོག་སྩོལ་བ། །བཅོམ་ལྡན་རྣམ་རྒྱལ་མ་ལ་གསོལ་བ་འདེབས། །
འཇིག་རྟེན་འདྲེན་མཆོག་ཚེ་དཔག་མེད་མགོན་གྱིས། །འཁོར་ཚོགས་རྒྱ་མཚོའི་དབུས་
ན་ལྷ་མོ་ཁྱོད། །ཕུལ་བྱུང་སྐྱབས་ཀྱི་དམ་པར་བསྔགས་མཛད་ན། །ཉམ་ཐག་བདག་
ཅག་ཐུགས་རྗེས་བསྐྱབ་ཏུ་གསོལ། །ཁྱོད་སྐུ་བསྒོམས་ནས་གཟུངས་སྔགས་ཟློས་བྱས་
ན། །ཚེ་དང་བསོད་ནམས་(༡༦བ)གཟུངས་སྤོབས་མངོན་ཤེས་སོགས། །ཅི་འདོད་
དངོས་གྲུབ་སྩོལ་ཅེས་བསྔགས་པས་ན། །བྱིན་རླབས་མཐུ་དེ་བདག་ལ་བསྟན་དུ་
གསོལ། །འོན་ཏེ་བདག་ཅག་མ་རུངས་སྤྱོད་ངན་པས། །དགྱེས་པར་མ་གྱུར་བྱིན་
རླབས་མི་སྩོལ་ན། །ཁྱོད་ལས་ཐུགས་རྗེ་ཆེ་བ་སུ་ལ་བརྟེན། །ཐུགས་རྗེའི་གཏེར་ཆེན་
ཁྱོད་ཀྱིས་ཐུགས་རྗེས་དགོངས། །མ་ནི་ཉམ་ཐག་བུ་ལ་ལྷག་པར་བརྩེ། །དེ་བཞིན་
རྒྱལ་དང་རྒྱལ་བའི་སྲས་པོ་རྣམས། །ཉམ་ཐག་རྣམས་ལ་ཐུགས་རྗེ་ལྷག་པར་འཇུག །
དེ་ཕྱིར་མ་རུངས་བདག་ཅག་བསྐྱབ་ཏུ་གསོལ། །མདོར་ན་དེང་ནས་ཚེ་རབས་ཐམས་
ཅད་དུ། །ལྷག་པའི་ལྷ་ཅིག་བཅོམ་ལྡན་རྣམ་རྒྱལ་མ། །ཁྱོད་ལས་གཞན་དུ་སྐྱབས་
གཞན་མི་འཚོལ་བས། །ཐུགས་རྗེས་བཟུང་ལ་ལམ་སྣ་དྲང་དུ་གསོལ། །ཞེས་བསྟོད་
ཅིང་གསོལ་བ་ཤུགས་དྲག་ཏུ་གདབ། དེ་ནས་རང་རྗེ་བཙུན་རྣམ་རྒྱལ་མར་གསལ་
བ་ལ་ང་རྒྱལ་དང་གསལ་སྣང་ཅི་ཐོན་བྱ་ཞིང་། དམིགས་པ་ལྷའི་སྐུ་ལ་དམིགས་ནས་
སྣང་ཡང་རང་བཞིན་མེད་པའི་ངེས་ཤེས་ཤུགས་དྲག་བསྐྱེད་ལ་ཟབ་གསལ་གཉིས་
མེད་ཀྱི་ལྷའི་རྣལ་འབྱོར་ཅི་ནུས་སུ་བསྒོམ། བསྒོམས་པས་སྐྱོ་ན་ཐུགས་བསྐུལ་བའི་
བཟླས་པ་ལ་འཇུག་སྟེ།: རང་རྣམ་རྒྱལ་མར་གསལ་བའི་ཐུགས་(༡༧ན)ཀར་ཟླ་བའི་
དཀྱིལ་འཁོར་གྱི་སྟེང་དུ་ཧཱུྃ་ཡིག་གི་མཐར་སྙིང་པོ་དང་གཟུངས་རིང་གིས་བསྐོར་
བའི་སྔགས་ཕྲེང་ལས་བདུད་རྩིའི་རྒྱུན་བབས། རང་གི་ལུས་ཀྱི་ནང་ཐམས་ཅད་
སྦྱངས། སྡིག་སྒྲིབ་ནད་གདོན་ཐམས་ཅད་དག །བདུད་རྩི་འོད་ཟེར་ཕྱིར་འཕྲོས།
18

གདུགས་དཀར་གྱི་སྒྲུབ་ཐབས་མཆོག་ཏུ་གྲུབ་པའི་སྙིང་པོ་སོགས་ཡི་དམ་སྒྲུབ་སྐོར་དངོས་གྲུབ་ཀུན་འབྱུང༌།
སེམས་ཅན་ཐམས་ཅད་ལ་ཕོག་པས་སྡིག་སྒྲིབ་ནད་གདོན་ཐམས་ཅད་སྦྱངས། ཐམས་
ཅད་རྗེ་བཙུན་རྣམ་རྒྱལ་མའི་གོ་འཕང་ལ་བཀོད། སླར་ཡང་ཕྱོགས་བཅུའི་རྒྱལ་བ་
སྲས་བཅས་ཀྱི་བྱིན་རླབས་ནུས་མཐུ་རྣམས་ཀྱང་ཕབ། རང་གཞན་སེམས་ཅན་ཐམས་
ཅད་ཀྱི་ལུས་ལ་ཐིམ་པར་བསམས་ལ་གཟུངས་རིང་ཅི་འགྲུབ་དང་། ཨོཾ་བྷྱ་སྭཱཧཱ། ཨོཾ་
ཨ་མྲྀ་ཏ་ཨ་ཡུར་ད་དེ་སྭཱཧཱ། ཞེས་སྙིང་པོ་བརྒྱ་སྟོང་ཁྲི་འབུམ་སོགས་ཅི་ནུས་སུ་
བཟླའོ། །ཐུན་གྱི་མཇུག་ཏུ་གཏོར་མ་འབུལ་བར་འདོད་ན། མཆོད་པ་གོང་ལྟར་བྱིན་
གྱིས་བརླབས། ཨོཾ་ཏྲཾ་བནྡྷ་སྭཱཧཱ། ཨོཾ་སྭ་བྷཱ་ཝ་ཤུདྡྷསརྦ་དྷརྨཱསྭ་བྷ་ཝ་ཤུདྡྷ྅ཧཾ། སྟོང་
པའི་ངང་ལས་བྷཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་འོད་དུ་ཞུ་
བ་ལས་བྱུང་བའི་ལྷ་རྫས་ལས་གྲུབ་པའི་གཏོར་མ་ཟག་པ་མེད་པའི་བདུད་རྩིའི་རྒྱ་
མཚོ་ཆེན་པོར་གྱུར། ཨོཾ་ཨཱཿཧཱུཾ་ལན་གསུམ་གྱིས་(༡༧བ)གཏོར་མ་བྱིན་གྱིས་བརླབས།
རང་གི་ཐུགས་ཀའི་ས་བོན་ལས་འཕྲོས་པའི་འོད་ཟེར་གྱིས་བཅོམ་ལྡན་འདས་རྣམ་
པར་རྒྱལ་མའི་ལྷ་ཚོགས་མདུན་གྱི་ནམ་མཁར་སྤྱན་དྲངས། ལྗགས་འོད་ཟེར་གྱི་སྦུ་
གུས་དྲངས་ནས་གསོལ་བར་བསམས་ལ། ཨོཾ་སརྦ་ཏ་ཐཱ་ག་ཏ་ཨུཥྞི་ཥ་བི་ཛ་ཡ་ས་རི་
ཝཱ་ར་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ལན་གསུམ་གྱིས་གཏོར་མ་ཕུལ། ཨཉྙཾ་སོགས་
ཀྱིས་མཆོད། བསྟོད་པས་བསྟོད། རྗེ་བཙུན་རྣམ་རྒྱལ་མའི་བཀའ་སྡོད་རྣམས་ལ་
གཏོར་མ་འབུལ་བར་སྤྲོ་ན་ཕྱོགས་སྐྱོང་རྣམས་ལ་ཆ་གསུམ་དང་། དམ་ཅན་ཆོས་ཀྱི་
རྒྱལ་པོ་ལ་གཏོར་མ་འབུལ་བའི་ཚུལ་ནི་གཞན་དུ་གསལ་བ་ལྟར་བྱའོ། །དེ་ནས།
ལྷག་པ་དང་ནི་ཆད་པ་དང་། །ཆོ་གའི་ཡན་ལག་ཉམས་པ་དང་། །བདག་གི་བརྗེད་
ངས་ཅི་མཆིས་པ། །དེ་ཡང་བཟོད་པར་མཛད་དུ་གསོལ། །དགེ་བ་འདི་ཡིས་མྱུར་
དུ་བདག །གཙུག་ཏོར་རྣམ་རྒྱལ་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་པ། །
དེ་ཡི་ས་ལ་འགོད་པར་ཤོག །བདག་གི་དགེ་བའི་ལས་རྣམས་འདི་དག་གིས། །འཇིག་
རྟེན་འདིར་ནི་མྱུར་དུ་སངས་རྒྱས་ཤོག །འགྲོ་ལ་ཕན་ཕྱིར་ཆོས་ཀྱང་སྟོན་བགྱིད་
ཅིང་། །སེམས་ཅན་སྡུག་བསྔལ་མང་པོས་གཟིར་ལས་སྒྲོལ། །(༡༨ན)ཞེས་སོགས་གནས་
19

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
སྐབས་དང་མཐར་ཐུག་གི་སྨིན་གནས་རྣམས་སུ་འདུན་པ་དྲག་པོས་བསྔོ་བ་དང་
སྨོན་ལམ་རྒྱ་ཆེར་བྱའོ། །ཐུན་མཚམས་སུ་ཡང་ཁྱེ